Årsrapport 2021 – Meldal videregående skole

Omfang av tekstbidrag: En side for styringsperspektivene samlet.

|  |  |  |  |  |
| --- | --- | --- | --- | --- |
| **Styringsperspektiv: Elever** | | | | |
|
| Strategisk mål: |  |  |  |  |
| Opplæringen skal gi elevene framtidshåp og fremme danning, nysgjerrighet og lærelyst for å utvikle kompetanse og livsmestring i et samfunn i endring. | | | | |
| **Kritisk suksessfaktor: Læringsmiljø som fremmer læring** | **2019** | **2020** | **2021** | **Fylkessnitt** |
| Mobbing på skolen. | 4,0 | 0,9 | 0,6 | 2,9 |
| Trivsel. | 4,4 | 4,4 | 4,3 | 4,2 |
| Læringskultur | 4,0 | 4,2 | 4,1 | 4,0 |
| Elevdemokrati og medvirkning. | 3,7 | 3,8 | 3,9 | 3,6 |
| **Kritisk suksessfaktor: Variert, relevant og praksisnær opplæring** **som er tilpasset den enkelte elev** | **2019** | **2020** | **2021** | **Fylkessnitt** |
| Variert opplæring. | 4,1 | 4,2 | 4,2 | 3,8 |
| Vurdering for læring. | 3,8 | 3,8 | 3,8 | 3,4 |
| Andel elever som har sluttet etter 1. oktober. | 4,5 | 5,2 | 7,9 | 3,1 |
| Totalfravær (prosent sum dager/timer). | 4,3 | 2,8 | 3,1 | 2,9 |
| **Kritisk suksessfaktor: Læringsutbytte** | **2019** | **2020** | **2021** | **Fylkessnitt** |
| Norsk hovedmål studieforberedende eksamen | - | - | - |  |
| Ordinær progresjon etter VG2 yrkesfag. | 87,2 | 76,7 | 80,2 | 80,5 |
| Fullført og bestått på trinnet | 83,1 | 83,7 | 81,8 | 85,8 |
| Kun fylkesnivå: Skolebidragsindikator: Karakterpoeng yrkesfag |  |  |  |  |
| Kun fylkesnivå: Skolebidragsindikator: Karakterpoeng studieforberedende |  |  |  |  |
| Kun fylkesnivå: Skolebidragsindikator: Årsbestått yrkesfag |  |  |  |  |
| Kun fylkesnivå: Skolebidragsindikator: Årsbestått studieforberedende |  |  |  |  |
| Kun fylkesnivå: Gjennomføring i løpet av fem år. |  |  |  |  |
| Kun fylkesnivå: Gjennomføring i løpet av ti år. |  |  |  |  |

Læringsmiljø: For elevundersøkelsen dette året var det 2 av 224 elever som rapporterte om mobbing på skolen. Begge tilfellene er fulgt opp av ET. På de andre indikatorene er tallene svært stabile og viser at elevene oppfatter læringsmiljøet som trygt og godt.

Variert, relevant og praksisnær opplæring: Andelen elever som har sluttet er økende – og for høyt. Tallet må riktignok ses i sammenheng med den pågående pandemien og de ekstra utfordringer denne situasjonen har påført ungdommer (psykisk helse).

Læringsutbytte: Progresjon etter vg2 har variert de siste årene – tallet fra 2020 sier noe om situasjonen første pandemiåret, 2021 var bedre og det er positivt. Skolen arbeider systematisk med formidlingsarbeidet og har godt samarbeid med det lokale næringslivet.

**Styringsperspektiv: Samfunnsutvikling**

|  |  |  |
| --- | --- | --- |
| Strategisk mål: |  |  |
| Trøndelag skal være en attraktiv region ved å utnytte regionens fortrinn, utvikle bolyst og livskvalitet og fremme bærekraft, verdiskaping og kompetanse i hele Trøndelag. |  |  |
| **Kritisk suksessfaktor: Den videregående skolen skal ha en tydelig rolle som**  **samfunnsutvikler i samarbeid med andre aktører.** | | |
| Samarbeid med lokalt arbeids- og næringsliv og andre aktører. Egenrapportering og vurdering | | |
| **Kritisk suksessfaktor: Utvikle kompetanse som samfunnet har behov for.** | **2020** | **2021** |
| Ordinær progresjon etter VG2 yrkesfag. | 76,7 | 80,2 |
| Skolens formidlingsansvar. Egenrapportering og vurdering |  |  |
| Fylkesnivå: Spørsmål fra lærlingeundersøkelsen. Opplæring i skole. |  |  |
| Fylkesnivå: Direkte overgang til læreplass etter VG2 yrkesfag. |  |  |
| **Kritisk suksessfaktor: Engasjere ungdom i Trøndelag i demokratiske spørsmål og viktige samfunnsutfordringer.** | **2020** | **2021** |
| Elevdemokrati: Spørsmål fra elevundersøkelsen. | 3,8 | 3,9 |
| Initiativ ut over de enkelte læreplanene. Eventuelt samarbeid med andre aktører. Egenrapportering og vurdering. |  |  |

Samfunnsutviklerrollen/Kompetanse som samfunnet har behov for: Skolens målsetting er krystallklar; «Vi utdanner morgendagens fagarbeidere». Det kan vi ikke klare på egen hånd og samarbeid med eksterne aktører som bedrifter, opplæringskontor, næringsforening og næringshage er derfor helt avgjørende. Skolen har god anseelse i lokalmiljøet og blir oppfattet som en sentral leverandør av framtidig arbeidskraft. Bedrifter tar imot elever i arbeidspraksis, kommer inn i skolen på besøk og tar imot lærlinger og lærekandidater. Programfaglærere – og fellesfaglærere til dels – har god dialog med kontaktpersoner i bedriftene slik at skolen kan kanalisere «riktig» elev inn i «riktig» bedrift.

Elevdemokrati: Svarene i elevundersøkelsen viser at elevene på skolen oppfatter at de får være med på å legge føringer for egen skolehverdag. De har god dialog med sine lærere, har påvirkning på innhold og metode i verksteder og klasserom. De er representert i skolens AMU, alle klasser velger TV og VO og skolen har elevråd og eget SMU.


|  |  |  |
| --- | --- | --- |
| **Styringsperspektiv: Medarbeidere** | |  |
|  |
| Strategisk mål: |  |  |
| Trøndelag fylkeskommune er en utviklingsorientert organisasjon med engasjerte og kompetente medarbeidere som samarbeider for å nå felles mål. | |  |
| **Kritisk suksessfaktor: Jobbinnhold og engasjement** | **2020** | **2021** |
| Autonomi (opplevd selvstendighet) |  |  |
| Medarbeideres utvikling |  |  |
| Rolleforståelse |  |  |
| Balanse (arbeidsbelastning) |  |  |
| Rammevilkår (informasjon, arbeidsverktøy og kompetanse) |  |  |
| **Kritisk suksessfaktor: Ledelse og samarbeid** | **2020** | **2021** |
| Samarbeidsklima |  |  |
| Målorientert ledelse |  |  |
| Støttende ledelse |  |  |
| Utviklingsorientert ledelse |  |  |
| **Kritisk suksessfaktor: Strategiske forhold og gjennomføringsevne** | **2020** | **2021** |
| Endring og innovasjon |  |  |
| Brukerorientering |  |  |
| Gjennomføring |  |  |
| Helhet |  |  |
| **Uønsket atferd** | **2020** | **2021** |
| Mobbing og trakassering |  |  |
| Trusler og vold |  |  |
| **Sykefravær** | **2020** | **2021** |
| Langtids sykefravær | ***2,50*** | ***3,86*** |
| Korttids sykefravær | ***1,35*** | ***1,48*** |

Utviklingsorientert organisasjon: Alle ved enheten er omforent om hva som er skolens målsetting og de ansatte er svært dedikerte og engasjert i å føre elevene fram til læreplass og fagbrev.

Sykefravær: Langtidsfraværet har gått opp i 2021. Dette skyldes i all hovedsak forhold som ikke er knyttet til arbeidsplassen. I tillegg ser vi en økning som en følge av pandemien. Ledere med personalansvar føler opp ansatte med sykefravær tett.

Oppfølging av medarbeiderundersøkelsen fra 2020: Det var varierende resultater etter forrige medarbeiderundersøkelse. Dette førte til at det i samarbeid med BHT ble gjennomført psykososiale vernerunder på alle team på skolen. På to av teamene ble arbeidet videreført med oppfølgende prosesser som for eksempel trekantsamtaler, langtidsfrisk og utviklingsarbeid med hele teamet. Mange av disse prosessen er fortsatt ikke avsluttet. Det er i tillegg gjennomført en utviklingsprosess med ledergruppa ved skolen, også denne i samarbeid med BHT.

|  |  |  |
| --- | --- | --- |
| **Styringsperspektiv: Økonomi** | |  |
| Strategisk mål: | |  |
| Trøndelag fylkeskommune skal ha en bærekraftig økonomi og sikre at oppgavene blir løst gjennom optimal utnyttelse av ressursene. | |  |
| **Kritisk suksessfaktor: God økonomistyring** | **2020** | **2021** |
| Avvik – budsjett og regnskap | 4 836 | 4 917 |
| Gjennomføre analyser – sette inn tiltak (tidlig innsats). Egenvurdering |  |  |
| Etterlevelse av budsjetteringsrutiner og løpende periodisering. Sjekkpunkt i tertialrapporteringen. Egenvurdering. |  |  |
| **Kritisk suksessfaktor: Effektive tjenester** | **2020** | **2021** |
| Godt kunnskapsgrunnlag: Relevante KOSTRA – tall. (FK) | *sentral rapportering* |  |
| Fristbrudd - tertialrapporter og årsoppgjør (FK) | *sentral rapportering* |  |
| Fristbrudd mva-oppgjør. Hvor mye er tapt? (mål=0) | *sentral rapportering* |  |
| Oversikt over inkassokostnader. Tas ut på sentralt nivå | *sentral rapportering* |  |
| Brudd på lover og forskrifter. Egenvurdering. | Ingen | Ingen |



God økonomistyring: Skolen har hatt et reelt mindreforbruk på 82 000,- i 2021, når man ser bort fra gjenbevilgninger. I tillegg til det tabellen viser hadde kantina et mindreforbruk på 94 000,- Det så lenge ut til at vi kom til å havne på et reelt merforbruk, men *en reduksjon på over tre hele stillinger i tillegg til en restriktiv innkjøpspolitikk førte til et positivt resultat.* En ekstra bevilgning på spes. ped midler på 400 000,- i tillegg til ekstra midler i forbindelse med pandemien på totalt 316 000,- har også bidratt til dette resultatet.

**Resultatvurdering:**

Sett i lys av enn utfordrende situasjon med skiftende nivå i trafikklysmodellen, smittevernhensyn, digital undervisning av en elevgruppe som søker yrkesfag fordi de har behov for å arbeide mer praktisk og få tett oppfølging av sine lærere, er resultatene vi ser både i elevundersøkelsen sammen med det de ansatte melder om i sine medarbeidersamtaler, svært gode. Vårt pedagogiske fokus er rettet mot å gi relevant og yrkesrettet opplæring til våre elever, arbeide tett med næringsliv og andre aktører for å sikre god formidling etter vg2 yrkesfag. Søkertallene høsten 2021 var under pari og vi har arbeidet målrettet med rekruttering gjennom åpen skole, hospitering og besøk ute på ungdomsskoler. Ung Restaurant er gjennomført sammen med Oi! Mat og drikke og flere restauranter i lokalmiljøet. Dette håper vi gir resultater kommende skoleår mtp elevtallet.